|  |  |  |  |
| --- | --- | --- | --- |
| **OŠ**  **Priprava na pouk**  **SLOVENŠČINA** | **Učiteljica:** | **Razred:**  9. razred | **Datum:** |

|  |
| --- |
| **Učni sklop:**Vendar peti on ne jenja |
| **Vsebina:**Ivan Cankar: Življenje in delo |

|  |  |
| --- | --- |
| **Operativni cilji** | Učenci:  - spoznavajo slovensko mladinsko književnost ter književnost za odrasle,  - pregledno in ustrezno spoznajo književnika Ivana Cankarja in njegova dela,  - razvijajo sposobnost vrednotenja književnih besedil,  - ugotavljajo razlike med klasično in trivialno literaturo,  - učenci zaznavajo in doživljajo vrstnost različnih pripovednih besedil, ponovijo in razumejo značilnosti naslednjih pripovednih vrst: črtica, novela, povest, roman,; iščejo razlike z dramo,  - poznajo in uporabljajo naslednje strokovno izrazje ter ga znajo opisati: zunanja zgradba, notranja zgradba: književna oseba, književni čas, književni prostor, dogajanje, analitična, sintetična zgradba, novela, črtica; literarnozgodovinsko obdobje: moderna (nova romantika),  - omenjene književne vrste znajo povezati z avtorjevo bibliografijo,  - znajo navesti poglavitne značilnosti obdobja moderne. |
| **Učne oblike** | frontalna, individualna, skupinska. |
| **Učne metode** | razlaga, pogovor, pisanje. |
| **Učni pripomočki** | delovni list, zvezek, pisalo, tabla, berilo, računalnik, projektor. |
| **Gradiva** | **Primarno gradivo:**  - Mojca HONZAK, Vida MEDVED UDOVIČ idr., 2006: *Skrivno življenje besed*. Berilo 9 za deveti razred osnovne šole. Ljubljana: Mladinska knjiga. 166–175.  **Sekundarno gradivo:**  - <http://ircr.info/4d/gradivo/Ivan_Cankar/dodatki/delo.html> (pridobljeno dne 7. 2. 2013),  - <http://projekti.svarog.org/cankar/> (pridobljeno dne 7. 2. 2013), |
| **Medpredmetne povezave** | Zgodovina, Zemljepis. |

**Ivan Cankar: Življenje in delo (obravnavanje novih vsebin)**

|  |  |  |
| --- | --- | --- |
| **STOPNJE V IZOBRAŽEVALNEM PROCESU** | **UČNA STRATEGIJA** | |
| **1. UVODNA MOTIVACIJA** | **Dejavnosti učitelja** | **Dejavnosti učencev** |
| Učence pozdravim.  Vprašam jih, katero književno vrsto so spoznali pri prejšnji učni uri, kaj so brali v berilu.  Pozovem jih, naj na kratko obnovijo črtico Ivana Cankarja: *Bobi*.  *- Kakšne so značilnosti črtice?*  *- Katere književne vrste še poznate?*  *- V čem se črtica razlikuje od novele?*  *- Kaj je značilno za povest?*  *- Kaj je značilno za roman?*  *- V čem se naštete književne vrste razlikujejo od književne zvrsti dramatike/književne vrste drame?* | Učenci odgovorijo, da so prejšnjo učno uro brali črtico Ivana Cankarja: *Bobi.*  Učenci odgovarjajo na moja vprašanja. |
| **2. NAPOVED TEME** | Povem jim, da je vse te književne vrste pri svojem literarnem ustvarjanju pisal tudi Ivan Cankar.  Napovem temo današnje učne ure; govorili bomo o življenju in delu slovenskega pisatelja, dramatika in pesnika Ivana Cankarja. | Učenci poslušajo. |
| **3. OBRAVNAVA NOVIH**  **VSEBIN** | Učencem na tablo projiciram različne fotografije (portret Ivana Cankarja in naslednje fotografije: Cankarjeva rojstna hiša, »enajsta šola« pod mostom, ljubljanska realka, Cukrarna, grobnica »slovenska moderne«, Cankarjev spomenik na Vrhniki; naslovnice prvih izdaj in rokopisa).  Ob tej ponazoritvi jim razlagam o življenju Ivana Cankarja.  Povem jim o treh obdobjih Cankarjevega literarnega ustvarjanja: zgodnje, zrelo in pozno obdobje. Poudarim, da je najprej pisal poezijo, nato še prozo in dramatiko.  Povem jim, da se je tudi politično udejstvoval in ob tem pisal tudi razne programske spise in politične članke.  Učence vprašam, ali vedo, v katerem literarnem obdobju je Cankar največ ustvarjal.  *- Ali veste našteti glavne značilnosti tega literarnega obdobja?*  *- Kdaj se je začela in kdaj končala moderna?*  *- Katere predstavnike, poleg Cankarja, še štejemo k predstavnikom moderne?*  *- O čem so pisali?*  Učencem povem še o tematiki Cankarjevih del (v strnjeni obliki jim povedano preko PWP programa projiciram na tablo, kasneje jim to tabelsko sliko razdelim v tiskani obliki, da si liste zalepijo v svoje zvezke). Razlago jim ponazorim z različnimi izdajami Cankarjevih del.  Knjige razdelim med učence, da si ogledajo izdaje Cankarjevih del.  Učence opozorim, da so dela Ivana Cankarja kanon slovenske literature. Pogovorimo se o razlikah med klasično in trivialno literaturo. | Učenci gledajo fotografije, projicirane na tablo in poslušajo mojo razlago.  Učenci odgovarjajo na moja vprašanja.  Učenci listajo Cankarjeva dela.  Učenci ugotavljajo razlike med klasično in trivialno literaturo. |
| **4. PROCESNO UČENJE** | Učencem razdelim delovne liste, povem jim, naj samostojno rešijo vse naloge in si liste nato zalepijo v svoje zvezke.  Povem jim, da me lahko vprašajo, če česa ne razumejo. | Učenci rešujejo naloge na delovnem listu. |
| **5. ZAKLJUČEK** | Ustno preverimo rešitve na delovnih listih. | Učenci ustno podajajo rešitve in si popravljajo morebitne napake. |